BEC ดีดบวก 2% หลังร่วงหนักวานนี้ ฟากโบรกฯหั่นประมาณการรายได้-ลดราคาเป้าเหลือ 5.60 บ.
BEC ดีดบวก 2% หลังร่วงหนักวานนี้ ฟากโบรกฯหั่นประมาณการรายได้-ลดราคาเป้าเหลือ 5.60 บ. โดย ณ เวลา 11.20 น. อยู่ที่ระดับ 7.10 บาท บวก 0.15 บาท หรือ 2.16% สูงสุดที่ระดับ 7.10 บาท ต่ำสุดที่ระดับ 6.95 บาท มูลค่าซื้อขาย 8.44 ล้านบาท
7 ก.ย. 2561

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ณ เวลา 11.20 น. อยู่ที่ระดับ 7.10 บาท บวก 0.15 บาท หรือ 2.16% สูงสุดที่ระดับ 7.10 บาท ต่ำสุดที่ระดับ 6.95 บาท มูลค่าซื้อขาย 8.44 ล้านบาท

โดยราคาหุ้น BEC ปรับตัวขึ้นวันนี้หลังวานนี้ถูกแรงขายออกมาจนทำให้หุ้นปรับตัวลดลงทำจุดต่ำสุดตั้งแต่เข้าตลาด
ขณะที่นักวิเคราะห์ บล.เคทีซีมิโก้ ระบุว่า ขณะนี้แนะนำ “ขาย” หุ้น BEC ในราคาเป้าหมาย 5.60 บาท/หุ้น โดยแม้ BEC สามารถเพิ่มรายได้สำเร็จจากการขายใบอนุญาตคอนเทนท์ และจากแพล็ตฟอร์มดิจิทัล แต่มองว่ามูลค่าหุ้นดูแพงเกินไป นอกจากนี้ยังปรับลดคาดการณ์กำไรปกติลง 47%-65% สำหรับปี 2561-2563 จากการปรับลดคาดการณ์รายได้โฆษณาลง